CELEX: 62011CN0496
Language: fi
Date: 2011-09-26 00:00:00
Title: Asia C-496/11: Ennakkoratkaisupyyntö, jonka Tribunal Central Administrativo Sul (Portugali) on esittänyt 26.9.2011 — Portugal Telecom SGPS, SA v. Fazenda Pública

10.12.2011   
            
            
               FI
            
            
               Euroopan unionin virallinen lehti
            
            
               C 362/13
            
         Ennakkoratkaisupyyntö, jonka Tribunal Central Administrativo Sul (Portugali) on esittänyt 26.9.2011 — Portugal Telecom SGPS, SA v. Fazenda Pública
   (Asia C-496/11)
   2011/C 362/19
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal Central Administrativo Sul
   
      Pääasian asianosaiset
   
   
      Valittaja: Portugal Telecom SGPS, SA
   
      Vastapuoli: Fazenda Pública
   
      Väliintulija: Ministério Público
   
      Ennakkoratkaisukysymykset
   
   
               a)
            
            
               Onko 17.5.1977 annetun neuvoston kuudennen direktiivin (77/388/ETY) (1) 17 rtiklan 2 kohdan oikean tulkinnan kanssa ristiriidassa se, että Portugalin veroviranomaiset vaativat valittajana olevaa holdingyhtiötä soveltamaan sen ostoihin sisältyvän koko arvonlisäveron määrään pro rata -vähennysmenetelmää, koska sen päätoimialana on muiden yhtiöiden yhtiöosuuksien hallinnointi, silloinkin, kun näillä ostoilla (hankituilla palveluilla) on suora, välitön ja yksiselitteinen yhteys verollisiin liiketoimiin eli palvelujen suorituksiin, jotka toteutetaan myöhemmin täydentävien, laissa sallittujen teknisten hallinnointipalvelujen muodossa?
            
         
               b)
            
            
               Voiko holdingyhtiö, jonka on maksettava arvonlisäveroa hankkimistaan tavaroista ja palveluista, joista se tämän jälkeen laskuttaa omistamiaan yhtiöitä uudelleen täysimääräisesti arvonlisävero mukaan lukien, vähentää näiden hankintojen yhteydessä syntyneen arvonlisäveron kokonaisuudessaan soveltamalla kuudennen direktiivin 17 artiklan 2 kohdassa säädettyä tosiasiallisen käyttötarkoituksen vähennysmenetelmää, kun nämä hankinnat ovat liitännäistoimintoja — teknisten hallinnointi- ja johtamispalvelujen suorittaminen — pääasialliseen toimintaan — yhtiöosuuksien hallinnointi — nähden?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).